Réseau express régional d’Île-de-France

Ds **Réseau express régional d’Île-de-France** isch es Schnellbahnnetz (S-Bahn) im Grossrum Paris und der Île-de-France.
Ufeme Streckenetz vo 587 km mit 258 Bahnhöf wärde füf Linie vo zwei unerschidliche Betriber befahre. D Linie A und B wärde vo RATP und SNCF gmeinsam bedient, d Linie C, D und E allei vo der SNCF. Pro Tag bruche ca. 2,7 Millione Fahrgäscht d RER.
**RER** isch d Abkürzig vo *[[Réseau Express Régional]]*, also Regionals Expressnetz. D bsunderig Bedütig vom RER-Netzes ligt in dem, dass im Gägesatz zu de Vorortszüg vom Transilien in Tunnel d Houptstadt Paris unerquert und durchgehendi Verbindige vo de Vorort über Zentrum in d Vorort vo der entgägegsetzt Himmelsrichtig schafft. Innerhalb vo Paris isch d RER en Art Express-Verbindig zer Entlastig vo der Pariser Metro. Ds RER-Netz beinhaltet mit der Linie RER A mit täglich 1,4 Millione Fahrgäscht d meistgenutzti Bahnlinie vo Europa, wo zglichem eini vo de meischtgnutzte Bahnlinien wältwit isch, und mit der Linie RER B mit 950.000 Fahrgäscht täglich d am zweitmeischte gnützt Bahnlinie vo ganz Europa.

## Gschicht

Im Unerschid zu andere Metropolen wie New York, Berlin, Wien oder Hamburg, wo scho vor der Métro Verbindigsbahne als städtischi Hochbahne hei gha, chäme sottigi Projekt im Paris vom 19. Jahrhundert ned uber d Diskussion hinwäg und me het sich dergäge entschide, es rein städtisches Métro-Netz ufzbaue. Dermit sind S-Bahn-ähnlichi Verkehre bis in d 1970er Jahr vom Tisch gsi.

D jetzig RER het sini Ursprüng in de vo der SNCF oder ihre Vorgänger stillgleite Vorortbahne. Der Betrib vom südliche Abschnitt vo der hütig RER B isch scho 1937 vo der damalig Pariser Métrogschellschaft übernoh worde. 1969 het d RATP e witeri Linie (der hüt östlich Abschnitt vo der RER A), wo d Endstation vo der Gare de la Bastille ide unerirdisch Bahnhof Nation verleit worde isch übernoh. Churz druf folgt d Inbetribnahm vore neue Bahnlinie im Weschte zum Aschluss vom Vorortes La Défense, wo grad z Pariser Hochhusviertel am Entstah isch gsi.

D wirklich „Geburt“ vo der RER isch z Jahr 1977, wo d beide Teil vo der Linie A durch en Tunnel verchnüpft und d Linie B äbefalls in de Tunnel bis zum gmeinsame Bahnhof Châtelet-Les Halles gfüehrt worde isch. D Station ligt am Ort vo de ehemalige Pariser Markthalle. Späteschtens zu dem Zitpunkt het au d SNCF der Erfolg vom Konzept erkennt und ubernimmt sit der Eröffnig und dum Betrib no folgendi Linie:

* D RER B isch nach Norde zum Gare du Nord verlängret und mit de da endende Regionallinie verbunde worde. für das sind am Gare du Nord unerirdischi Perron baut worde.
* 1979 het d SNCF d Endstatione *Invalides* und *Orsay* durch en churzi Tunnelstrecki entlang vom südliche Seine-Ufer verbunde und bildet demit d Linie C. Demit sind d letschte beide Chopfbahnhöf vom Regionalvercher abgeschafft worde. 1988 isch d Station *Saint-Michel Notre Dame* aner Chrüzig vo de Linie B und C am südliche Ufer vo der Seine entstande.
* Sit 1987 fahrt d Linie D ab Châtelet-Les Halles durch de Tunnel vo der Linie B zum Gare du Nord und vo da us uber de vo der B no ned bediente Regionallinie ins Umland. 1995 isch sie in en neue Tunnel parallel zur Linie A via Gare de Lyon gfüehrt worde und verlauft vo da äbefalls über d Gleis vo bestehende Regionallinie ins Umland.
* 1999 isch d Linie E mit de neue Statione Haussmann – Saint-Lazare (ider nechi vom Bahnhof Saint-Lazare) und Magenta (zwischem Gare du Nord und Gare de l’Est) in Betrib. Da verlauft d Linie nach Oschte über vorhandeni Regionalgleis. In der Zuekunft soll d Linie ab Saint-Lazare nach Weschte witergfüehrt wärde. Welli aktuelle Vortslinie vom Bahnhofs Saint-Lazare d Linie E zuekünftig im Weschte übernäh wird, isch zurzeit no unklar. Am Bahnhof La Défense solls aber scho Vorleischtige für en RER-Linie gä. Wäge lääre Kasse isch der Witerbau vo der Linie E im Weschte zurzit no ned in Agriff gno worde.

Usserhalb vo Paris teile sich d RER und d SNCF ider Regel d Gleis mitem übrige Regional-, Fern- und Guetervercher ider Île-de-France. D RATP betribt grossi Teil vo der Linie A (mit Usnahm vo de Äscht uf Poissy und Cergy-le-Haut) und de südlich Teil vo der Linie B. Uf beide Strecke sind d Gleis usschliesslich de RER-Züg vorbehalte, au wenn Teili vo der Strecki ursprünglich vo der SNCF bzw. ihre Vorgänger betribe worde isch.

En Bsonderheit vo der RER isch, dass uf de Ziilazeiger vo de Züg vierstelligi Codes („codes missions“) stöhnt, dd Informatione über de Afangsbahnhof, de Ziilbahnhof, Unerwgshalt und d bruchte Streckeäscht vom jewilige Zug beinhaltet.

## Ds Linienetz
Ds Netz bschteit us 5 Linie mit insgesamt 587 km Gleis und 258 Bahnhöf. (Stand: Januar 2016)

Pro Tag zellt me ca. 2,7 Millione Fahrgäscht.

## Meistfrequentierti Bahnhöf

Alli andre Statione hei weniger als 10 Millione Fahrgäscht. Ahgä isch nur d Azahl vo de istigende Fahrgäscht für 2013. Umsteigendi Persone sind ned erfasst worde.

## RER und Métro
Interessant isch au ds Verhältnis vo der RER A und der Métro. Der Verlauf vom A-Tunnel isch ursprünglich gwählt worde, für d Métro 1 zwische de Statione *Charles de Gaulle – Étoile* und *Nation* ds entlaschte. Wil aber d neue RER-Linie viil schneller und witer als d Métro gfahre sind, hets bald so viil Fahrgäscht azoge, dass si sälbscht überlaschtet isch gsi. Darum het au d Linie D-Süd ned durch de Tunnel vo der A gfüehrt chöne wärde, obwohl sich D-Nord e Tunnel mit der B teilt. Zur Entlaschtig vo der RER A isch d Métro 1 parallel zur RER vo Pont de Neuilly bis uf *[[La Défense]]* verlängret worde, was aber durch d zuesätzliche Statione uf dem Stück wieder neui Fahrgäscht azoge het.
Der letcht Schachzug ider Aglägeheit isch d Eröffnig vo der Schnell-Métro-Linie 14 gsi, wo ufre Teilstrecki parallel zum meischtbelaschtete Stück vo der RER A (und der Métro 1) fahrt. D Linie 14 het uf dem Teilstuck nur wenigi Haltestelle, so dass si da als S-Bahn-schnell fahrt. Nach der Eröffnig füehrt d Linie 14 zur Entlaschtig vo der RER A. Durch witeri stigendi Fahrgaschtzahle im zentrale Abschnitt vo der Linie A isch d churzzitig Fahrgaschtverlagerig schnell wider usgegliche. Näbe der Innestadt-Strecki geit ds Renne im Weschte vo der Stadt witer: über e Verlängrig vo der Métro 1 bis Nanterre, immer no parallel zur RER A, wird nahdeicht.

Einzelbilett *ticket t+* und Monatscharte für ds Stadtgebiet vo Paris gälte grundsätzlich für ds gesamt Netz vo der Métro. Debi sind au d Äscht in d Vorort usserhalb vo der eigentlich Pariser Stadtgränze igschlosse, unabhängig dervo, in weller Tarifzone das lige. Dergäge gilt für d RER en Entfährnigstarif, d.&nbsp;h. für Fahrte über d Stadtgränze druberus zu oder vo ere Station ider *[[Banlieue]]* sind *ticket t+* ungültig und Monatscharte müsse für d entsprächend Zonen gälte.

## Benützig vo der RER ds Paris
Als Expressliniennetz isch d RER nur beschränkt für de Transport innerhalb vo Paris geeignet, da d RER nur wenigi, wiit vonenand entfärnti Haltestelle in erhäblicher Tiefi (unerhalb Métro-Niveau) mit entsprächend lange Zuegangswäge bietet. Ds Netz vo der Métro isch wesentlich dichter und wist chürzeri Haltestelleabständ uf. D RER wird darum hauptsächlich vo Zu- und Wägpendler us/in d Ussebezirk und weniger für de Transport ider Stadt selbcht gnützt.

Das gilt insbesondre für d Linie D und E, wo nur sehr wenigi Statione innerhalb vo Paris bsitze, während d Linie B e schnelli Nord-Süd-Verbindig mit mittlere Haltestelleabständ schafft und Statione bedient, wo vo der Métro ned erschlosse wärdent. D Linie C schafft ufem südliche Seineufer und am weschtliche Stadtrand Querverbindige, wo z Metronetz ergänze.

Wo Métro und RER e Verbindig in d Vorstädt schaffe (bispilswis uf *La Défense*), isch d Fahrt mit der RER hingäge meischt schnäller und darum praktischer. Allerdings sind alli Métro-Statione mit eme *ticket t+* bzw. ere Zitcharte für d Zone 1 und 2 erreichbar, au wenns eigentlich in Zone 3 ligt. Darum cha d Fahrt mit der Métro uf dene Strecke günschtiger si als mit der RER.

Wäge der geringer Bedütig innerhalb vo Paris und au der chli komplizierter Fahrplangschtaltig wird d RER vo uswärtige Stadtbsuecher wenig gnützt, abgseh vo de Linien zum Schloss Versailles, em Disneyland Resort Paris oder einem vo de Pariser Flughäfe, wo allisamt nur mit der RER oder em Bus, ned aber mit der Métro erreichbar sind.

## Flughafeabindige
Der Flughafen Paris-Charles de Gaulle wird durch d RER-Linie B direkt erschlosse, wo an de Terminal 1 und 2 haltet. An beide Bahnhöf besteit Umstiegemöglichkeite zum Flughafeshuttle CDGVAL, der Bahnhof am Terminal 2 (*Aéroport Charles-de-Gaulle 2 TGV*) bietet druberus de Umstig zu de TGVs.

Der Flughafen Paris-Orly wird zum eine vo der RER-Linie C erschlosse, wobi vo der Haltestell *Pont de Rungis – Aéroport d’Orly* no e Shuttlebus bis zum Flughafen fahrt.
Zum andere bietet au d RER-Linie B e Aschlussmöglichkeit ader Haltestell *[[Antony]]*, vodere der Orlyval zum Flughafe fahrt.

## Pünktlichkeit vo de RER-Linie
Vo de Benutzer vo de RER-Züge wird biswile kritisiert, dass ds System an Mängel lidet und d Züg oft unpünktlich sind oder sogar ganz usfalle.

Ned zu Unrächt, wie d understehend Tabälle zeigt. Debi beruehe d Soll- und d Istwärt uf ere Vereinbarih zwischem Bsteller der Fahrte (STIF) und dem wo d Fahrte durchfüerhende Betriber (RATP und SNCF): Der Istwärt entspricht em Prozentsatz vo de Reisende, wo ime bestimmte Zitrum ihre Bestimmigdbahnhof pünktlich bzw. mit höchschtens 5 Minute Verspätig erreiche. Wird der vorgägbni Sollwärt überschritte, so berchunt der Betribe en Bonus uf d vereinbart Zahlig durch d STIF, wird der Sollwärt underschritte, so sind d Betriber zu Strafzahlige verpflichtet.

Us der Tabälle isch z gseh, dass allei d Linie E de Sollwert erreicht und dass d Pünktlichkeit 2013 gägenuber em Vorjahr witer abgsunke isch.

## Fahrzüg und ihri Wartung
### Aktuelli Fahrzüg

### Betribswärch für d RER-Züg
#### D Linie A und B
D Züg vo der RER-Linie A und B wärde ide Betribswärch vo der RATP gwartet.

Für d Züg vo der Linie A sind d Betribswärch ds Sucy-en-Brie, ds Nanterre (Betriebswerk Rueil-Malmaison) und ds Torcy zueständig.

Für d Züg vo der Linie B wärde d Wärchstätt ds Massy (Betriebswerk Massy-Palaiseau) und ds Mitry-Mory (Betribswärch Mitry – Claye) brucht. Ds Wärch Mitry-Claye isch en Sonderfall: Es isch e Ussestell vom SNCF-Betribswärch Technicentre Paris-Nord, beschäftigt sind da aber usschliesslich Mitarbeiter vo der RATP. Äs wird nur d Baureihe SNCF Z 8100 gwartet.

#### Linie C, D und E

Die Linie wärde vo der SNCF betribe, d Wartig vo de Züg find darum au ide Betribswärch vo der SNCF statt. In dene Wärchstätt wärde au Züg vom Transilien-Netz betreut.
* Linie C: D Wartig erfolgt ds Vitry-sur-Seine (Betribswärch Les Ardoines) und ds Trappes.
* Linie D: D Wartig erfolgt ds Villetaneuse (Betribswärch Les Joncherolles) und ds Villeneuve-Saint-Georges
* Linie E: Für die Linie giz im Augeblick nur eis Betribswärch ds Noisy-le-Sec.

## Lueg au
* Öffentlicher Nahverkehr in Paris
* S-Bahnen in Frankreich

## Literatur

* M. Gaillard: *Du Madeleine-Bastille à Météor: histoire des transports parisiens*. Amiens, Martelle 1991, ISBN 2-87890-013-8.
* Bernard Collardey: *Les trains de banlieue*. tomes I et II, 1999, ISBN 2-902808-76-3.
* François Maspero: *Les Passagers du Roissy-Express*. Éd. du Seuil, 1992, 328 p. ISBN 2-02-014605-3.

## Links

* Transilien SNCF (mit Linieplan vo Paris)
* Gleisplan vo der RER

## Fuessnote